**MATTI LOHEN KOULUN KURINPITOKÄYTÄNTEET**

**Huono käytös tuntitilanteessa tai välitunnilla**

* Tuntia pitävä opettaja tai välituntivalvoja keskustelee oppilaan kanssa. Tehdään kirjaus Wilman tuntimerkintöihin sekä tapahtuneesta että jututuksesta.
* Luokanohjaaja ja –opettaja seuraa oman luokkansa tuntimerkintöjä. Toistuvista tilanteista luokanohjaaja tai –opettaja keskustelee oppilaan kanssa ja kirjaa keskustelun Wilmaan tuntimerkintänä.
* Mikäli rikkeet edellä mainituista toimista huolimatta jatkuvat, luokanohjaaja tai –opettaja pitää kasvatuskeskustelun, jossa huoltaja on mukana. Kasvatuskeskustelu kirjataan kurinpitotoimena Wilmaan (Tuki-välilehti).
* Räikeistä rikkomuksista seuraa välitön kasvatuskeskustelu, ja soitetaan heti kotiin. (Rikkomuksen räikeys arvioidaan tapauskohtaisesti.)

**Plagiointi ja lunttaaminen**

* Suoritus hylätään, uusintamahdollisuutta ei ole.
* Ilmoitetaan vilpillisestä toiminnasta huoltajalle.

**Selkeästi turvallisuutta vaarantava toiminta esimerkiksi liikenteessä koulupäivän aikana**

* Tilanteen havainnut koulun aikuinen ilmoittaa rikkeestä huoltajalle.

**Väkivaltatilanteet**

* Väkivaltatilanteet ohjataan suoraan rehtorille, joka ottaa tarvittaessa yhteyden poliisiin ja lastensuojeluun.
* Selvittelyn aikana soitetaan oppilaan kotiin niin, että puhelun aikana oppilas on paikalla ja kertoo tilanteen huoltajalle.
* Väkivaltatapauksissa pidetään aina tilanteen purkupalaveri, jossa on paikalla oppilaiden lisäksi molempien osapuolien huoltajat. Kirjaaminen muistioihin wilmaan.

**Tupakkatuotteet ja päihteet**

* Tupakkatuotteiden käyttö: Tilanteen havainnut koulun aikuinen soittaa oppilaan kanssa huoltajalle, jolle oppilas selostaa tilanteen. Kirjataan rike ja yhteydenotto Wilmaan tuntimerkintöihin.
* Mikäli tupakkatuotteiden käyttö jatkuu, seurauksena on aina luokanohjaajan tai -opettajan pitämä kasvatuskeskustelu.
* Vakavat alkoholiin, tupakkaan, nuuskaan tai huumeisiin liittyvät tilanteet ohjataan rehtorin hoidettavaksi:
  + Päihteidenkäyttö ja/tai päihtyneenä kouluun tuleminen johtavat aina lastensuojeluilmoitukseen. Tarvittaessa otetaan yhteys myös poliisiin (Ankkuri). Lastensuojeluilmoituksen tekemisestä täytyy tiedottaa huoltajia.
  + Päihteiden ja tupakkatuotteiden välityksestä otetaan yhteys suoraan poliisiin. Asiasta ilmoitetaan myös huoltajille.